Nandy

Nandy (amezaliwa Kilimanjaro, Tanzania, 9 Novemba, 1992) ni mwimbaji na mtunzi wa nyimbo kutoka nchini Tanzania. 

Mnamo mwaka 2017 alishinda tuzo ya All Africa Music Awards katika kundi la wasanii bora wa kike kutoka Afrika Mashariki.

Maisha ya awali
Nandy alizaliwa na Mary Charles, fundi cherehani na Charles Mfinanga, ambaye ni fundi makenika. Jina la Nandy ni kifupi cha jina lake halisi Nandera. Alianza kutumbuiza akiwa na umri mdogo kabisa. Akiwa na miaka mitano, alikuwa mwanachama hai wa kwaya ya mafunzo ya Jumapili ya Kanisa la KKKT huko Moshi. Alimaliza elimu ya msingi katika shule ya msingi ya Mawenzi, baadaye alijiunga Lomwe High School ambako huko alikuwa mwana-kwaya mkuu katika shule hiyo. Baada ya kumaliza elimu ya juu alijiunga na Chuo cha Biashara (CBE), Dar es Salaam, Tanzania. 

Kazi
Tanzania House of Talent
Kazi yake ilianza kujulikana baada ya rafiki yake kumtambulisha kwa marehemu Ruge Mutahaba, aliyekuwa Afisa Mtendaji Mkuu wa Tanzania House of Talent (THT). Hapa ndipo alipokutana na Ema the Boy, ambaye ndiye aliyekuja kumtayarishia kibao chake maarufu cha Nagusagusa. Wimbo uliokuja kutamba mno wiki tu tangu kutolewa kwake. 

Mwanzoni mwa mwaka wa 2016 alishiriki kwenye mashindano ya kuimba yaliyoandaliwa na Tecno. Shindano lilishirikisha washiriki wengine kutoka nchi kibao za Afrika na kipindi cha fainali kilichofanyika huko Lagos, Nigeria, Nandy aliibuka kama mshindi wa pili. Shindano hili lilimkuza kimuziki, hasa katika suala zima la utumbuizaji jukwaani, alipata maarifa ya muhimu kutoka kwa magwiji wa muziki kama vile akina M.I Abaga, Yemi Alade na Bien wa Sauti Sol.

Mwaka 2017 alitoa kibao cha One Day ambacho kilisukuma kazi yake na hatimaye kumpa nafasi kadhaa zilizomfanya kushiriki kwenye Coke Studio Africa 2017 na mwaka huohuo akaja kuchaguliwa kwenye tuzo za All Africa Music Awards katika kundi la wanamuziki bora wa kike kutoka Afrika Mashariki na kuibuka mshindi na akatoa kibao kiitwacho kivuruge na hivi sasa anatamba na wimbo wake ambao amefanyakazi yeye na willy paul ambao jina lake ni hallelujjah

Mbali na muziki, yeye ni mpenda mitindo na ndiye mmiliki wa Prints by Nandy Africa. Yeye pia ni balozi wa UNICEF, mwanamitindo wa nguo za harusi za kina dada na miliki wa Make up by Nandy.https://mdundo.com/news/31026

 Albamu na EP 

 The African Princess (2018)
 Wanibariki EP (2021)
 Taste of Love EP (2021)
 Maturity EP (2022)

 Nyimbo (Singles) 

 I'm Confident (2013)
 Nagusa Gusa (2017)
 One Day (2017)
 Wasikudanganye (2017)
 Kivuruge (2017)
 Ninogeshe (2018)
 Aibu (2018)
 Hazipo (2019)
 Halleluya (2019)
 Kiza Kinene (2019)
 Kata (2020)
 Na Nusu
 Acha Lizame ft. Harmonize
 Dozi
 Do Me ft. Billnass
 Nibakishie ft. Ali Kiba
 Number One ft. Joeboy
 Leo Leo ft. Koffi Olomide
 Nimekuzoea
 Yuda
 Kunjani ft. Sho Madjozi
 Kufuli ft. Marioo
Antena 2024

Tuzo na chaguzi
MwakaShere ya TuzoTuzoMpokeajiTokeo2017All Africa Music AwardsMsanii Bora wa Kike Afrika MasharikiNandy2018AMI Awards AfrikaMsanii Bora ChipukiziNandy

Marejeo

Jamii:Waliozaliwa 1992
Jamii:Wanamuziki wa Tanzania
Jamii:Watu walio hai
Jamii:Wanawake wa Tanzania
Jamii:WikiGap JWK 2026
 Viungo vya nje 
 Nandy: Youtube
 Nandy: MistariYetu